માણાથી ઉપર વસુધારા ફોલ્સ તરફ અમે ટ્રેક કરીને જઇ રહ્યા હતા. આ જ રસ્તે આગળ સ્વર્ગારોહણ નામના શિખર પર જવા માટેનો ટ્રેક હતો. અમારી સાથે જે ગાઇડ હતા તેમના કહેવા પ્રમાણે સ્વર્ગારોહણ પર તમને ચઢવાના પગથિયાં દેખાય તો જ તમે ત્યાં જઇ શકો. જેને ત્રણથી વધારે પગથિયાં દેખાય તે એટલું ઉપર જઈ શકે. એ ટ્રેક ઘણો અઘરો હોય છે. ત્યાં સાધુઓ વધારે જતા હોય છે. અમે ચઢતા હતા ત્યારે એક સાધુ નીચે ઉતરતા હતા. મને બે ઘડી થયું કે આ સ્વર્ગારોહણ જઈને તો નથી આવી રહ્યા ને?